|  |
| --- |
| Justyna Kowalczyk (2009) |
|  |
| Kuld | 2010 | 30 km ühisstardist (kl) |
| Kuld | 2014 | 10 km (kl) |
| Hõbe | 2010 | sprint (k) |
| Pronks | 2006 | 30 km ühisstardist (v) |
| Pronks | 2010 | suusavahetusega sõit |
|  |
| Kuld | 2009 | suusavahetusega sõit |
| Kuld | 2009 | 30 km ühisstardist (v) |
| Hõbe | 2011 | 10 km (kl) |
| Hõbe | 2011 | suusavahetusega sõit |
| Hõbe | 2011 | 30 km (kl.) |
| Pronks | 2009 | 10 km (kl) |
| Pronks | 2011 | 30 km (v) |
| Pronks | 2015 | sprinditeade |

Justyna Kowalczyk Tour de Skil Prahas (2007)
**Justyna Maria Kowalczyk-Tekieli** [just'õna kov'altšõk] (sündinud 19. jaanuaril 1983 Limanowas) on Poola murdmaasuusataja, olümpiavõitja ja maailmameister.

Ta on maailmas esimene suusataja, kes on võitnud nii olümpiamängud, maailmameistrivõistlused, maailma karika kui ka Tour de Ski.

Ta on võitnud Otepää MK-etapi kolm korda. Otepääl saavutas ta ka oma elu esimese MK-etapivõidu.

Kowalczyk osales 2000. aastal juunioride MM-il Slovakkias Štrbske Plesos, kus jäi 5 km vabastiilis sõidus 58. ja 1,5 km vabatehniksprindis 41. kohale.

2001 toimus juunioride MM tema kodumaal Karpacz-Szklarskas. Ta tuli 5 km klassikasõidus 48. ja 1 km vabatehnikasprindis 30. kohale.

Esimest korda osales ta maailma karikasarja etapil Itaalias Cognes 9. detsembril 2001. Ta jäi 1,5 km vabatehnikasprindis 64. kohale. 16. detsembril 2001 osales ta Šveitsis Davosis segateatesõidus, kus Poola jäi 17. kohale. Kuid juba järgmisel MK-etapil Itaalias Asiagos saavutas Kowalczyk oma esimese MK-punkti, tulles 1,5 km klassikasprindis 30. kohale. Austrias Ramsaus ta katkestas 15 km ühisstardist sõidu ja rohkem ta sel talvel MK-etappidel ei osalenud. Järgnenud juunioride MM-il Saksamaal Schonachis oli ta ühisstardist 15 km klassikasõidus 16. ja 5 km vabatehnikasõidus 36. 1 km vabatehnikasprindis oli ta kvalifikatsioonis 11. ja finaalis 14.

Järgmisel hooajal osales Kowalczyk paljudel MK-etappidel, aga suurt progressi ei tulnud. 24. novembril 2002 tuli ta Rootsis Kirunas teatenaiskonnaga 16. kohale, 19. detsembril Austrias Linzis 1 km vabatehnikasprindis 29. kohale. 11. märtsil 2003 tuli ta Norras Drammenis 1 km klassikasprindis 25. kohale. Itaalias Tarvisios toimunud taliuniversiaadil saavutas ta 5 km klassikasõidus 18. jaanuaril 10. ja 20. jaanuaril 1 km vabatehnikasprindis 9. koha. Üksnes Rootsis Sollefteas toimunud juunioride MM-il läks hästi: ta oli 6. veebruaril 5 km klassikasõidus 5. ja 8. veebruaril 1 km vabatehnikasprindis 2. Ta arvati ka Itaalias Val di Fiemmes toimunud MM-koondisse, kus tuli 10 km klassikasõidus 48. ja 1,5 km vabatehnikasõidus 31. kohale.

Järgmiselgi hooajal ei saabunud veel läbimurret. Siiski sõitis ta MK-sarjas neli korda 20 parema hulka: ta oli Val di Fiemmes 1,2 km klassikasprindis 15. Tšehhimaal Nove Mestos 10 km klassikasõidus 15. samas 1,2 km vabatehnikasprindis 16. ja Rootsis Umeas 10 km klassikasõidus 12. Samas saavutas ta Poola naiskonnaga teatesõidus 5. koha.

Jäergmisel talvel võitis Kowalczyk Austrias Innsbruckis ja Seefeldis toimunud taliuniversiaadi. 14. jaanuaril 2005 tuli ta 1,5 km vabatehnikasprindis 5. kohale, 16. jaanuaril võitis 5 km vabatehnikasõidus hõbemedali ja 22. jaanuaril toimunud 15 km ühisstardist sõidus kuldmedali.

Dopinguskandaal
---------------

23. jaanuaril 2005 pärast Oberstdorfis peetud Alpimaade Intercontinental Cupi võetud dopinguproov näitas, et Kowalczyk on kasutanud deksametasooni, kortisooni tüüpi ravimit, mis on kantud keelatud ainete nimekirja. Analüüsi tulemused selgusid ligi kaks kuud hiljem. Kowalczyk sai kaheaastase võistluskeelu ja tema vahepealsed tulemused tühistati, sealhulgas Oberstdorfi maailmameistrivõistluste 30 km ühisstardi 4. koht. 

Esialgu pidi võistluskeeld kehtima 23. jaanuarini 2007, kuid juba 2005. aasta suvel otsustas Rahvusvaheline suusaliit FIS lühendada Kowalczyki võistluskeeldu poole võrra, aastale. Võistluskeeld lõppes 23. jaanuaril 2006 ja Kowalczyk sai osaleda juba Torino olümpiamängudel, kus ta võitis 30 km vabatehnika ühisstardisõidus pronksmedali.

Pärast dopinguskandaali
-----------------------

Pärast dopingukaristuse kandmist oli Kowalczyk jõudnud maailma tippklassi, kus püsib tänapäevani. Juba esimesel MK-etapil tuli ta 6. ja ülejärgmisel 3. kohale. Maailma karikasarjas oli ta 2008. aastal 3. ja 2009. aastal esimene. 2009. aasta MM-il tuli ta kahekordseks maailmameistriks ja 2010. aasta taliolümpiamängudel võitis ta täiskomplekti medaleid.

2009 valiti Kowalczyk Poola aasta sportlaseks (meeste ja naiste ühises arvestuses).

Saavutused
----------

###  Olümpiamängudel

* 2006 Itaalia Torinos:
	+ pronksmedal 30 km ühisstardiga vabatehnikasõidus
* 2010 Kanada Vancouveris
	+ **olümpiavõitja** 30 km
	+ hõbemedal sprindis
	+ pronksmedal 7,5+7,5 km suusavahetusega sõidus
	+ 5. koht 10 km vabatehnikasõidus
* 2014 Venemaa Sotšis
	+ **olümpiavõitja** 10 km
	+ 6. koht 7,5+7,5 km suusavahetusega sõidus
	+ 5. koht sprinditeates

### Maailmameistrivõistlustel

* 2009 Tšehhi Liberecis:
	+ Kuld **maailmameister** 7,5+7,5 km suusavahetusega sõidus
	+ Kuld **maailmameister** 30 km ühisstardiga vabatehnikasõidus
	+ Pronks pronksmedal 10 km klassikasõidus
* 2011 Norra Oslos:
	+ Hõbe hõbemedal 10 km klassikasõidus
	+ Hõbe hõbemedal 15 km suusavahetusega sõidus
	+ Pronks pronksmedal 30 km vabatehnikasõidus
* 2013 Itaalia Val di Fiemmes
	+ Hõbe hõbemedal 30 km klassikasõidus
* 2015 Rootsi Falunis
	+ Pronks pronksmedal sprinditeates

### Juunioride maailmameistrivõistlustel

* 2003 Rootsi Sollefteas
	+ Hõbe hõbemedal 1 km sprindi vabatehnikasõidus

Justyna Kowalczyk Trondheimis (2009)
Justyna Kowalczyk Otepääl (2010)
### Maailma karikasarjas

* **Üldkarikas**
	+ **1. koht: 2009, 2010, 2011, 2013**
	+ 2. koht: 2012
	+ 3. koht: 2008
* **Tavadistantside karikas**
	+ **1. koht: 2009, 2010, 2011, 2013**
	+ 2. koht: 2012
	+ 3. koht: 2008
* **Sprindikarikas**
	+ **1. koht: 2010**
	+ 3. koht: 2013

#### Maailma karikasarja etapivõidud

Justyna Kowalczyk on osalenud (seisuga 4. veebruar 2017) 308 maailma karikasarja etapil ja jõudnud esikolmikusse 103 korral, neist 50 korda on ta võitnud.

| Jrk- nr | Aasta | Kuupäev | Koht | Riik | Ala |
| --- | --- | --- | --- | --- | --- |
| **1.** | 2007 | 27. jaanuar | Otepää |  Eesti | 10 km (k) |
| **2.** | 2008 | 22. jaanuar | Canmore |  Kanada | 15 km suusavahetusega |
| **3.** | 2009 | 17. jaanuar | Vancouver |  Kanada | 15 km suusavahetusega |
| **4.** | 2009 | 24. jaanuar | Otepää |  Eesti | 10 km (k) |
| **5.** | 2009 | 14. veebruar | Valdidentro |  Itaalia | 10 km (k) |
| **6.** | 2009 | 8. märts | Lahti |  Soome | 10 km (v) |
| **7.** | 2009 | 23. märts | Falun |  Rootsi | 25 km ühisstardist |
| **8.** | 2009 | 28. november | Kuusamo |  Soome | 1,2 km sprint (k) |
| **9.** | 2009 | 20. detsember | Rogla |  Sloveenia | 15 km ühisstardist (k) |
| **10.** | 2010 | 1.–10. jaanuar |  |  | Tour de Ski |
| **11.** | 2010 | 16. jaanuar | Otepää |  Eesti | 10 km (k) |
| **12.** | 2010 | 23. jaanuar | Rõbinsk |  Venemaa | 15 km suusavahetusega |
| **13.** | 2010 | 6. veebruar | Canmore |  Kanada | sprint |
| **14.** | 2011 | 1.–9. jaanuar |  |  | Tour de Ski |
| **15.** | 2011 | 4. veebruar | Rõbinsk |  Venemaa | 10 km jälitussõit (5 km kl+5 km vaba) |
| **16.** | 2011 | 17. detsember | Rogla |  Sloveenia | 10 km ühisstart |
| **17.** | 2011–2012 | 29. detsember – 8. jaanuar | Tour de Ski |  Saksamaa- Itaalia | 63 km |
| **18.** | 2012 | 21. jaanuar | Otepää |  Eesti | sprint kl |
| **19.** | 2012 | 22. jaanuar | Otepää |  Eesti | 10 km kl |
| **20.** | 2012 | 2. veebruar | Moskva |  Venemaa | 1,5 km sprint vaba |
| **.** | ... |
| **50.** | 2017 | 4. veebruar | Pyeongchang |  Lõuna-Korea | 15 km suusavahetusega sõit |

Vaata ka
--------

* Murdmaasuusatamine 2006. aasta taliolümpiamängudel
* Murdmaasuusatamine 2010. aasta taliolümpiamängudel

Viited
------

1. ↑

Välislingid
-----------

|  |  |
| --- | --- |
|  | Pildid, videod ja helifailid Commonsis: **Justyna Kowalczyk** |

* Justyna Kowalczyki koduleht
* Justyna Kowalczyk FIS-i kodulehel (inglise)
* Veiko Visnapuu. Justyna Kowalczyk: mis mina, Saarinen on suusakuninganna! EPL.ee, 2. märts 2009